**Mi-e iarna parcă mai străină.**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De câte ori revine iarna, de-atâtea ori mă-închid în mine

Pe fulgi de nea brodez colinde.. și amintiri de-odinioară

Copilăria mi-e departe și-oricât aș vrea, nu mai revine

De-aceea-mi simt inima tristă și lacrima cumplit de-amară!..

Eu simt că iarna mă detestă.. căci neaua-n alte zări și-o duce

E ca și cum mi-ar spune simplu că n-are rost să ne-întâlnim

Atunci mă-ntorc în amintire..prezentului nu îi pun cruce

Deși mă tem de iarna vieții, mă las atinsă de destin..

Cu fiecare an ce trece, mi-e iarna parcă mai străină

Ori n-o mai văd, ori nu mai vine..ori poate nu mai vreau s-o simt

Atât aștept: un fulg să cadă și să nu port în suflet vină

Că am îmbătrânit degeaba..la umbra unui trist colind!

4.01.2018

Focșani